København vinder fornem miljøpris | Indland | DR
København vinder fornem miljøpris
København er kåret som miljøhovedstad foran 17 andre europæiske byer.
København har hentet en europæisk miljøpris foran 17 andre europæiske byer. (© Colourbox)
29. juni 2012 kl. 22.59
København har vundet EU-Kommissionens miljøpris "European Green Capital Award for 2014".
Som begrundelse hedder det blandt andet, at københavnerne er flittige til at tage cyklen i stedet for bilen, de kan tage en svømmetur i havnens rene vand og har lige præsenteret et CO2-regnskab, der går i den rigtige retning.
- Det er en international anerkendelse af vores målrettede indsats.
- Og det er noget, som københavnerne kan være rigtig stolte af hver gang, de træder op på cyklen eller tager en badetur i et af havnebadene, siger Frank Jensen, overborgborgmester i Københavns Kommune.
I 9 af de 12 indsatsområder har den tekniske jury vurderet København til at have gjort den bedste eller næstbedste indsats ud af alle 18 deltagere.
KBH er frontløber
- Vi skal have nedbragt luftforureningen i København og venter på grønt lys fra regeringen til at skærpe vores ren-luft-zoner. Og så skal vi give københavnerne redskaber til at sortere mere af deres affald.